<classify> BAADA ya timu ya Manchester United kukubali kichapo cha mabao 2-1 dhidi yaCrystal Palace juzi, kocha wa timu hiyo Ole Gunnar Solskjaer amedai hana furahakuona wachezaji wake wanashindwa kufunga mikwaju ya penalti. Huo ulikuwa ni mchezo wa pili tangu kufunguliwa kwa michuano ya Ligi KuuEngland kwa Manchester United kukosa mikwaju ya penalti. Wiki moja iliopita katika mchezo dhidi ya Wolves, United ilikosa penalti ambayoilipigwa na kiungo wao Paul Pogba lakini mlinda mlango wa Wolves aliicheza nakuufanya mchezo huo kumalizika kwa sare ya bao 1-1. Mchezo wa juzi dhidi ya Crystal Palace, United walikosa penalti kupitia kwamshambulia wao Marcus Rashford na kuifanya timu hiyo ikubali kichapo hichokwenye uwanja wa nyumbani. Pogba na Rashford ni wachezaji ambao walichaguliwa kwenye kikosi kwa ajiliya kupiga penalti inapotokea, lakini baada ya Pogba kukosa lawama zilikuwanyingi kutoka kwa mashabiki ambapo walimtaka mwalimu kufanya mabadiliko aweanapiga Rashford, lakini baada ya Rashford kushindwa na yeye kocha huyo amedaihana furaha. Michezo miwili tumeshindwa kufanya vizuri kutokana na wachezaji kukosapenalti ni jambo la kushangaza sana hasa kwenye uwanja wa nyumbani. Kwa upande mwingine wapinzani wamefunga mabao rahisi sana hii inaonesha safuya ulinzi ilikosa maelewano, lakini safu ya ushambuliaji ilitengeneza nafasi nyingiila walishindwa kuzitumia. Tuliweza kuumiliki mchezo, lakini hatukuweza kufanya hivyo kwa kipindichote hasa katika dakika tano za mwisho na kuwafanya wapinzani watambe mbele yauwanja wetu, alisema kocha huyo. Hata hivyo, kocha huyo aliwatupia lawama waamuzi kwa kushindwa kutenda hakikatika baadhi ya matukio ya upande wao. Ninaamini tulitakiwa kupata penalti nyingi katika dakika 45 za kipindi chapili ambapo Rashford aliangushwa kwenye eneo la hatari, lakini kitu chakushangaza ni kwamba mwaamuzi hakufanya lolote, alikosa umakini, aliongezakocha huyo.  <topic>: MICHEZO 